**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/14, 06.02.2018թ.

**Բողոք բերող անձ՝** «Արֆարմացիա» ՓԲԸ

**Պատվիրատու՝** «Վ.Ա.Ֆանարջյանի անվ. ուռուցքաբանության ազգային կենտրոն» ՓԲԸ

**Գնման ընթացակարգի ծածկագիրը և առարկան՝** «ՈւԱԿ-ԲՄԱՊՁԲ-18/3» ծածկագրով բաց մրցույթ/ դեղորայքի ձեռքբերում

**Բողոքի պահանջը`**

Փոփոխել «ՈւԱԿ-ԲՄԱՊՁԲ-18/3» ծածկագրով բաց մրցույթ գնահատող հանձնաժողովի 01.02.2018թ. N3 արձանագրության 3-րդ կետի 3.1 կետով կայացված որոշումը և գնման առարկայի 63-րդ չափաբաժնով 1-ին տեղը զբաղեցրած մասնակից ճանաչել «Արֆարմացիա» ՓԲԸ-ին՝ պարտավորեցնելով «Վ.Ա.Ֆանարջյանի անվ. ուռուցքաբանության ազգային կենտրոն» ՓԲին վերոնշյալ չափաբաժնով սահմանված ապրանքի մատակարարման պայմանագիր կնքել:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: